C 83/6

ET

Poola Vabariigi valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta

(2020/C 83/06)

Teade nafta- ja maagaasimaardlate geoloogiliste uuringute ning nafta ja maagaasi kaevandamise kontsessiooni taotlemise kohta

I JAGU. ÕIGUSLIK ALUS

1. Geoloogia ja kaevandamise 9. juuni 2011. aasta seaduse (Poola ametlik väljaanne ( Dziennik Ustaw ) 2019, punkt 868, muudetud) artikli 49ec lõige 2.

2. Euroopa Parlamendi ja nõukogu 30. mai 1994. aasta direktiiv 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta ( EÜT L 164, 30.6.1994, lk 3 ; poolakeelne eriväljaanne: 6. peatükk, 2. köide, lk 262).

II JAGU. PAKKUMUSI OOTAV ASUTUS

Nimi: Ministerstwo Klimatu Postiaadress: ul. Wawelska 52/54, 00–922 Warszawa, Poland Tel +48 223692449 Faks +48 223692460 Veebisait: www.gov.pl/web/klimat

III JAGU. MENETLUSE ESE

1) Teave kontsessioonitaotluste esitamise kohta

Lubycza Królewska piirkonnas nafta- ja maagaasimaardlate geoloogiliste uuringute ning nafta ja maagaasi kaevandamise kontsessiooni taotlus esitati kontsessiooni andvale asutusele.

2) Selle toimingu liik, millele kontsessioon tuleb anda

Lubycza Królewska piirkonnas nafta- ja maagaasimaardlate geoloogiliste uuringute ning nafta ja maagaasi kaevandamise kontsessioon, osa kontsessiooniplokkidest nr 359, 379, 380 ja 400.

3) Piirkond, kus toiminguid teostatakse

Piirkonna piirid on määratud kindlaks joonte ühenduspunktidega, millel on koordinaatide süsteemis PL-1992 järgmised koordinaadid:

Nr X [PL-1992] Y [PL-1992] 1 301500,83 806150,65 2 302437,73 807201,96 3 305929,52 811824,28 4 303415,49 814790,78 5 280479,47 828419,49 piki riigipiiri 6 273128,78 822130,05 7 280963,52 818 796,91 8 289140,35 813815,29 9 298418,29 808664,90

Piirkonna vertikaalprojektsiooni pindala on 258,22 km2.

Halduslik asukoht:

Lublini vojevoodkond, Tomaszów Lubelski maakond: maapiirkonna haldusüksused: Bełżec, Jarczów, Tarnawatka ja Tomaszów Lubelski, linna- ja maapiirkonna haldusüksus Lubycza Królewska ning linnapiirkonna haldusüksus Tomaszów Lubelski;

Podkarpacie vojevoodkond, Lubaczówi maakond: maapiirkonna haldusüksus Horyniec Zdrój.

4) Kontsessiooniga hõlmatud tegevusest huvitatud muude üksuste poolt kontsessioonitaotluste esitamise tähtaeg mitte alla 90 päeva alates teate avaldamisest Euroopa Liidu Teatajas

Kontsessioonitaotlused tuleb esitada kliimaministeeriumisse hiljemalt kell 12.00 Kesk-Euroopa aja / Kesk-Euroopa suveaja järgi teate Euroopa Liidu Teatajas avaldamise kuupäevale järgnevast päevast algava 180päevase ajavahemiku viimasel päeval.

5) Kontsessioonitaotluste sellised hindamiskriteeriumid ja nende osakaalu määratlus, mille kehtestamisel on nõuetekohaselt arvesse võetud geoloogia ja kaevandamise seaduse artikli 49k lõikeid 1, 1a ja 3

Saadud taotlusi hinnatakse järgmiste kriteeriumide alusel:

30 % – kavandatavate geoloogiliste tööde, sealhulgas geoloogiliste või kaevandamistoimingute ulatus ja ajakava; 20 % – geoloogiliste toimingute käigus võetud proovide (sealhulgas puursüdamike) kohustusliku kogumise ulatus ja ajakava; 20 % – finantssuutlikkus, mis pakub piisavat tagatist, et viiakse ellu vastavalt kas süsivesinikuvarude geoloogiliste uuringutega või süsivesinike kaevandamisega seotud toimingud, ning eelkõige kavandatavate toimingute rahastamise allikad ja meetodid, sealhulgas omavahendite ning välisrahastamise osakaal; 20 % – geoloogiliste tööde, sealhulgas geoloogiliste või kaevandamistoimingute jaoks kavandatav tehnoloogia; 5 % – tehniline suutlikkus vastavalt kas süsivesinikuvarude geoloogilisteks uuringuteks või süsivesinike kaevandamiseks, ning eelkõige asjakohaste tehniliste, organisatsiooniliste, logistiliste ja inimressursside potentsiaali kättesaadavus (sealhulgas 2 % määrab koostöö ulatus innovaatiliste lahenduste arendamisel ja rakendamisel seoses geoloogiliste uuringute või süsivesinike kaevandamise vallas tegutsevate teadusasutustega, kes uurivad Poola geoloogiat, ning analüütiliste tehnoloogiate ja meetodite loojatega, kes tegelevad süsivesinike varude kaevandamisega ja võtavad seejuures arvesse Poola geoloogiliste tingimuste eripära, mida võib neis tingimustes kasutada); 5 % – kogemused süsivesinikuvarude geoloogiliste uuringute või süsivesinike kaevandamise vallas, mis tagavad turvalise töö, inimeste ja loomade elu ja tervise kaitse ning keskkonnakaitse.

Kui pärast taotluste hindamist ülalnimetatud kriteeriumide alusel saavad kaks või enam pakkumust sama punktisumma, kasutatakse kaevandamisõiguste kehtestamise tasu summat geoloogiliste uuringute etapis lisakriteeriumina, mis võimaldab teha asjaomaste pakkumuste vahel valiku.

IV JAGU. LISATEAVE

IV.1. Taotlused tuleb saata järgmisel aadressil

Ministerstwo Klimatu [kliimaministeerium] Departamencie Geologii i Koncesji Geologicznych [geoloogia ja geoloogiliste kontsessioonide osakond] ul. Wawelska 52/54, 00–922 Warszawa, Poland

IV.2. Teavet võib saada

— Kliimaministeeriumi veebisaidilt: https://www.gov.pl/web/klimat

— ja osakonnast Departamencie Geologii i Koncesji Geologicznych [geoloogia ja geoloogiliste kontsessioonide osakond] Ministerstwo Klimatu [kliimaministeerium] ul. Wawelska 52/54, 00–922 Warszawa, Poland Tel +48 223692449 Faks +48 223692460 e-post: dgk@mos.gov.pl

IV.3. Otsus kvalifitseerumise kohta

Kontsessioonitaotlusi võivad esitada sellised üksused, mille kohta on välja antud otsus, mis kinnitab kvalifitseerumismenetluse positiivset tulemust, nagu on sätestatud geoloogia ja kaevandamise seaduse artikli 49a lõikes 17.

IV.4. Kaevandamisõiguste kehtestamise tasu miinimumsumma

Lubycza Królewska piirkonna kaevandamisõiguste kehtestamise tasu miinimumsumma geoloogiliste uuringute viieaastase põhiperioodi jooksul on 57 838,70 zlotti (viiskümmend seitse tuhat kaheksasada kolmkümmend kaheksa zlotti ja seitsekümmend krossi) aastas. Mineraalide geoloogiliste uuringute eesmärgil kaevandamisõiguste kehtestamise aastatasu indekseeritakse keskmiste aastaste tarbijahinnaindeksitega, mis on kehtestatud kumulatiivselt ajavahemikuks alates lepingu sõlmimisest kuni tasu maksmise kuupäevale eelneva aastani, nagu on teatanud riigi statistikaameti president Poola ametlikus väljaandes „Monitor Polski“.

IV.5. Kontsessiooni andmine ja kaevandamisõiguste saamine

Pärast geoloogia ja kaevandamise seaduse kohaselt nõutud arvamuste või lepingute kättesaamist annab kontsessiooni andev asutus süsivesinikuvarude geoloogiliste uuringute ning süsivesinike kaevandamise kontsessioonid:

1) suurima punktisumma saanud kontsessioonitaotluse esitanud üksusele või

2) kui suurima punktisumma saanud kontsessioonitaotluse on ühiselt esitanud mitu üksust, siis koostöölepingu osalistele pärast seda, kui leping on esitatud kontsessiooni andvale asutusele, ning ei anna kontsessioone muudele üksustele (geoloogia ja kaevandamise seaduse artikli 49ee lõige 1).

Kontsessiooni andev asutus sõlmib kaevandamisõiguste lepingu suurima punktisumma saanud kontsessioonitaotluse esitanud üksusega või juhul, kui suurima punktisumma saanud kontsessioonitaotluse on ühiselt esitanud mitu üksust, siis kõigi ühiselt taotluse esitanud üksustega (geoloogia ja kaevandamise seaduse artikli 49ee lõige 2). Süsivesinikuvarude geoloogiliste uuringute ning süsivesinike kaevandamisega seotud toimingute tegemiseks Poolas peavad ettevõtjal olema nii kaevandamisõigused kui ka kontsessioon.

IV.6. Kontsessioonitaotlusi ja pakkujatelt nõutavaid dokumente käsitlevad nõuded

Geoloogia ja kaevandamise seaduse artiklis 49eb on sätestatud kontsessioonitaotluse osad.

Nende geoloogiliste kihistute ajastu, milles geoloogilisi töid teostatakse (geoloogiline eesmärk), tuleks märkida tööde (sh geoloogiliste toimingute) eesmärgina.

IV.7. Lasundite uuringute miinimumkategooria

Kategooria C on nafta- ja maagaasilasundite uuringute miinimumkategooria Lubycza Królewska piirkonnas.